b'\n_START_ARTICLE_\n\xc5\xbd\xc3\xb3nta\n_START_PARAGRAPH_\n\xc5\xbd\xc3\xb3nta je prevzeta beseda, ki pomeni iz tropin narejeno vino. Beseda \xc5\xbe\xc3\xb3nta poleg iz tropin narejenega vina lahko pomeni tudi z vodo zalite skisane vinske tropine, v katerih se kisa repa.\n_START_SECTION_\nRazvoj besede\n_START_PARAGRAPH_\nBeseda \xc5\xbe\xc3\xb3nta je pri nas v rabi od 18. stoletja. Prevzeta je iz furlanske besede z\xc3\xb2nte, ki prav tako pomeni iz tropin narejeno vino. Furlanska beseda z\xc3\xb2nte ustreza bene\xc5\xa1ki zonta v pomenu omaka, dodatek in italijanski giunta v pomenu dodatek, le ta pa izhaja iz trpnega dele\xc5\xbenika latinskega glagola iungere v pomenu spojiti, zvezati, vpre\xc4\x8di.'